Prentútgáfa Stundarinnar kemur næst út þann 24. janúar . Þessi grein er meira en mánaðargömul . Áhrif mislinga á ónæmiskerfið Árið 1963 var bóluefni gegn mislingum búið til af rannsóknarhópi sem var leiddur af John F Enders . Reyndar varð til betri og endurbætt útgáfa einungis fimm árum seinna sem enn er notuð í dag til að bólusetja bróðurpart allra barna á Vesturlöndum gegn þeirri skæðu veiru sem veldur mislingum . Þar til nýlega voru helstu tilfelli hans að finna í fátækari löndum heims þar sem aðgengi að bólusetningum er ábótavant . Það sem hefur svo , því miður , valdið bakslagi í þessum góða árangri er rangtúlkuð vísindarannsókn sem benti til þess að bólusetningar valdi einhverfu . Mislinga - eða MMR bólusetning Reyndar var það svo í kringum aldamótin að Wakefield var ekki að ráðleggja foreldrum gegn bólusetningum heildrænt . Hans hagsmunir snerust um að draga úr notkun svokallaðrar MMR bólusetningar , þar sem bólusett er gegn mislingum , rauðum hundum og hettusótt . Wakefield ráðlagði foreldrum opinberlega að láta bólusetja börn sín við einum þessara sjúkdóma í einu með um það bil árs millibili . Afleiðingar mislinga felast ekki bara í dauðsföllum . Vaxandi fjöldi óbólusettra einstaklinga hefur þó búið til þörf fyrir meiri þekkingu á þessu sviði . Bólusetningar eru notaðar til að vekja þetta minni . Með því að hitta hluta af sýkli eða veiklaðan sýkil í gegnum bólusetningu búum við til minningu um hann í ónæmiskerfinu . Þau söfnuðu blóðsýnum úr óbólusettum hollenskum börnum áður en þau fengu mislinga og fengu svo leyfi til að skoða mótefnin í blóði barnanna með frekari blóðsýnum eftir að börnin höfðu veikst af mislingum . Mælingarnar leiddu í ljós að eftir mislingasmit var minnkun um allt að 73% mótefna í blóði barnanna . Fækkun mótefnanna var misjöfn eftir einstaklingum , hjá sumum var minnkunin ekki nema 11% . Próf sem framkvæmt var í öpum staðfesti þessa tilgátu þar sem rannsakendur mældu veiruna í eitlum og beinmerg apanna en þar búa fullvaxta minnisfrumur og nýjar verða til . Þegar við myndum ónæmi gegn ákveðnum veirum eða bakteríum þekkir ónæmiskerfið marga mótefnavaka á sama sýklinum , þess vegna er ekki endilega samasemmerki á milli fækkunar á mótefnum í blóði og þess að við erum algjörlega berskjölduð fyrir sýklinum . MMR bóluefnið kom fyrst fram á sjónarsviðið árið 1971 . Með því er bólusett gegn þremur sjúkdómum , mislingum , hettusótt og rauðum hundum , með einu samsettu bóluefni . Algengast er að bóluefni sé gefið börnum á milli 9 til 15 mánaða aldurs og aftur á milli 15 mánaða og 6 ára aldurs .